News Update: 2 สถิติใหม่ในหนึ่งวัน Meta หุ้นร่วง $2.3 แสนล้าน แต่ Amazon หุ้นเตรียมพุ่ง $2 แสนล้าน - FINNOMENA
4 ก.พ. 2565

หลังจากที่ Meta บริษัทแม่ของ Facebook รายงานผลประกอบการน่าผิดหวัง ทำให้ถูกแรงขายอย่างหนัก ราคาหุ้น -26% คิดเป็นมูลค่า $2.3 แสนล้าน ทำสถิติบริษัทจดทะเบียน ที่มูลค่าหายมากที่สุดในหนึ่งวัน
ในวันเดียวกัน (3 ก.พ.) Amazon ได้ประกาศงบ Q4 ที่สดใส ดันราคาหุ้นพุ่ง 15% หลังปิดตลาด ถือเป็นการทำสถิติมูลค่าบริษัทเพิ่มวันเดียวเกือบ 200,000 ล้านดอลลาร์ สูงสุดในประวัติศาสตร์การเงินโลก
Amazon รายงานรายได้รวม Q4 โต 9% (YoY) โดยรายได้ธุรกิจคลาวด์เติบโตอย่างแข็งแกร่งที่เกือบ 40%และบริษัททำกำไรเกือบ 12,000 ล้านดอลลาร์จากการลงทุนในบริษัทรถยนต์ไฟฟ้า Rivian
รายงานผลประกอบการไตรมาส 4 ของ Amazon
กำไรต่อหุ้น (EPS): $5.80 สูงกว่าคาดการณ์ที่ $3.57
รายได้: เพิ่มขึ้น 9.4% อยู่ที่ 137,400 ล้านดอลลาร์ ต่ำกว่าคาดการณ์ที่ 137,600 ล้านดอลลาร์
รายได้จาก Amazon Web Services (AWS): 17,800 ล้านดอลลาร์ สูงกว่าคาดการณ์ที่ 17,370 ล้านดอลลาร์
สำหรับไตรมาสแรกของปีนี้ Amazon คาดการณ์กำไรที่ 3,000-6,000 ล้านดอลลาร์ และคาดการณ์รายได้ที่ 112,000 – 117,000 ล้านดอลลาร์ ซึ่งต่ำกว่าคาดการณ์ของ Refinitiv ที่ 120,000 ล้านดอลลาร์
แม้ตัวเลขคาดการณ์จะออกมาน่าผิดหวังเล็กน้อย แต่ Amazon ได้ให้ความเชื่อมั่นแก่นักลงทุนมากพอว่าการเติบโตจะฟื้นตัว เห็นได้จากการตอบรับของตลาดที่ต่างกันอย่างสิ้นเชิงเมื่อเทียบกับ Facebook ที่สูญเงินกว่า 250,000 ล้านดอลลาร์ในวันเดียว
Amazon ยังรายงานรายได้ธุรกิจโฆษณาเพิ่มขึ้น 32% (YoY) อยู่ที่ 9,700 ล้านดอลลาร์ ซึ่งเป็นการเติบโตอย่างรวดเร็วเป็นครั้งแรก โดยธุรกิจดังกล่าวเป็นอันดับ 3 ในตลาดสหรัฐฯ รองจาก Google และ Facebook
ธุรกิจคลาวด์ของบริษัทเติบโตอย่างแข็งแกร่ง โดยรายได้จาก Amazon Web Services (AWS) เพิ่มขึ้นเกือบ 40% ที่ 17,800 ล้านดอลลาร์ นอกจากนี้บริษัทยังได้ขึ้นราคาสมาชิก Amazon Prime เป็นครั้งแรกในรอบ 4 ปี เพื่อรับมือกับต้นทุนที่เพิ่มขึ้น
Andy Jassy ซีอีโอของบริษัทกล่าวว่า ต้นทุนสูงขึ้นตามที่คาดไว้โดยได้รับปัจจัยลบจากการขาดแคลนแรงงานและปัญหาเงินเฟ้อ คาดว่าแรงกดดันดังกล่าวจะยังคงอยู่ต่อไปในไตรมาสแรกของปีนี้จากการแพร่ระบาดของโอมิครอน อย่างไรก็ตามแม้จะมีความท้าทายในระยะสั้น แต่บริษัทรู้สึกดีและตื่นเต้นที่ Amazon สามารถรอดพ้นจากผลกระทบของการแพร่ระบาดได้
อ้างอิง: https://www.bloomberg.com/news/articles/2022-02-03/amazon-poised-for-biggest-ever-market-value-gain-in-wild-swing?srnd=premium-asia&sref=e4t2werz 
https://www.cnbc.com/2022/02/03/amazon-amzn-q4-2021-earnings.html 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
Amazon
Facebook
Meta
News Update
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA